बुधबार दिउँसो पार्टी कार्यालय, पेरिसडाँडामा पत्रकारहरुसँग संक्षिप्त कुराकानी गर्दै अध्यक्ष प्रचण्डले भन्नुभयो, ‘हामीले बाम गठबन्धन बनाएर चुनाव लड्यौं, लाखौं कार्यकर्ता र करोडौं जनताले बाम गठबन्धन र पार्टी एकतालाई अनुमोदन गरिसकेका छन् । अब त्यसबाट दायाँबायाँ हुने कल्पना पनि गर्न सकिँदैन । बाम गठबन्धन तोडेर प्रधानमन्त्री हुने कल्पना पनि गरेको छैन । मीडियामा विभिन्न भ्रमहरु पनि आएका छन्, त्यसमा कुनै सत्यता छैन ।’
